ตื่นเต้น
โดย...ทีมข่าวการเงินโพสต์ทูเดย์
23 ก.ย. 2559

โดย...ทีมข่าวการเงินโพสต์ทูเดย์
งานแถลงเปิดตัวสินเชื่อตัวใหม่ “ทีเอ็มบี เอสเอ็มอี 3 เท่า พร้อมเพิ่ม” วันก่อน “พี่รงค์” ไตรรงค์ บุตรากาศ ประธานเจ้าหน้าที่บริหารลูกค้าเอสเอ็มอี แบงก์ทหารไทย เล่าถึงข้อดีของสินเชื่อตัวใหม่อย่างตั้งใจ
โดยเฉพาะการช่วยปลดล็อกให้เอสเอ็มอีรายเล็กๆ สามารถกู้เพิ่มได้ โดยไม่ต้องห่วงเรื่องหลักประกันจะไม่พอ เพราะมี พ.ร.บ.หลักประกันออกมาช่วย แถมปล่อยกู้อัตโนมัติ ถ้าเป็นลูกค้าดีไม่ติดประวัติหนี้เสีย
ระหว่างตั้งอกตั้งใจแถลงข่าวนั้น พอถึงตัวเลขเป้าหมายการปล่อยกู้ ไม่รู้ว่า “พี่รงค์” ตื่นเต้นที่ต้องจับไมค์ โดนไฟส่องหน้าหรือเปล่า จากที่ตั้งใจจะบอกว่า ตั้งเป้าปล่อยกู้ 3,000 ล้าน ภายใน 3 เดือน (ที่เหลือของปี) กลายเป็น 3 ปีไปซะเนี่ย
นานๆ เจอสื่อก็อย่างนี้แหละ ตื่นเต้นเป็นธรรมดา
แบงก์ทหารไทยควรจัดคิวใหม่ ให้ผู้บริหารแต่ละสายงานออกสื่อบ่อยขึ้น
ตัวเลขเป้าหมายจะได้ไม่เพี้ยน จากเดือนเป็นปีอย่างนี้ดีมั้ยคะ คริ คริ